সাদেক বাচ্চু

মাহবুব আহমেদ সাদেক (১ জানুয়ারি ১৯৫৫ - ১৪ সেপ্টেম্বর ২০২০) একজন বাংলাদেশী চলচ্চিত্র অভিনেতা, নাটক রচয়িতা, নাট্য নির্দেশক ও ডাক বিভাগের অবসরপ্রাপ্ত কর্মকর্তা ছিলেন। তিনি সাদেক বাচ্চু মঞ্চনামে সর্বাধিক পরিচিত। বাংলা চলচ্চিত্রে অভিনয়ের জন্য পরিচিতি লাভ করলেও  মঞ্চ, বেতার, টেলিভিশনে অভিনয় করেছেন। ১৯৮৫ সালে শহিদুল আমিন পরিচালিত রামের সুমতি-তে অভিনয়ের মাধ্যমে তার চলচ্চিত্রে অভিষেক ঘটে। তিনি মৃত্যুর আগ পর্যন্ত চলচ্চিত্রে সক্রিয় ছিলেন এবং প্রায় ৫০০ চলচ্চিত্রে অভিনয় করেছেন। ২০১৮ সালে একটি সিনেমার গল্প চলচ্চিত্রে খলচরিত্রে অভিনয়ের জন্য জাতীয় চলচ্চিত্র পুরস্কার অর্জন করেন।

 প্রারম্ভিক জীবন 
সাদেক বাচ্চু ঢাকায় জন্মগ্রহণ করেন। তার প্রকৃত নাম মাহবুব আহমেদ সাদেক। তার পৈত্রিক নিবাস বাংলাদেশের চাঁদপুর জেলায়। তার পিতা ডাক বিভাগের উচ্চপদস্থ কর্মকর্তা ছিলেন। মাধ্যমিক স্কুল সার্টিফিকেট পরীক্ষায় উত্তীর্ণ হওয়ার তিন মাস পর তার পিতা মৃত্যুবরণ করেন। পিতার মৃত্যুর পর ১৫ বছর বয়সে ডাক বিভাগের চাকরিতে যোগদান করেন। চাকরিরত অবস্থায় তিনি টি এন্ড টি কলেজ হতে স্নাতক সম্পন্ন করেন।

 কর্মজীবন 
 বাংলাদেশ ডাক বিভাগে চাকুরি (১৯৭০-২০১৩) ও সাহিত্যচর্চা 
১৯৭০ সালে বাংলাদেশ ডাক বিভাগের চাকুরিতে যোগদান করেন। দীর্ঘ ৩৩ বছর চাকরির পর ২০১৩ সালে ডাক বিভাগের চাকরি হতে অবসর গ্রহণ করেন। ডাক বিভাগের চাকরি ও অভিনয়ের পাশাপাশি নাটক রচনা করেছেন। তার রচিত নাটক মুক্তধারা হতে প্রকাশিত হয়েছে।

 অভিনয় জীবন 

 অভিষেক, বেতার, মঞ্চ ও টেলিভিশন 
মাহবুব আহমেদ সাদেক ১৯৬৩ বেতারে 'খেলাঘর' নাটকে অভিনয়ের মাধ্যমে অভিনয় জীবন শুরু করেন। ১৯৭২-৭৩ সময়ে 'গণনাট্য পরিষদ' নামের একটি থিয়েটারে যুক্ত হন। উন্মোচন ও প্রথম পদক্ষেপ নামের আরো দুটি থিয়েটার দলের হয়ে মঞ্চে অভিনয় করেন। দলগুলির মধ্যে প্রথম পদক্ষেপ তার নিজের গঠিত দল। ১৯৮৪ সালে 'মতিঝিল থিয়েটার' প্রতিষ্ঠা করেন। এদলটির হয়ে আমৃত্যু নাটক রচনা, নির্দেশনা ও অভিনয় করছেন। তার রচিত ও নির্দেশিত নাটকগুলির মধ্যে কাফনের পকেট নাই, কুলাঙ্গার ও ক্যাপ উল্লেখযোগ্য।

১৯৭৪ সালে তিনি টেলিভিশনে অভিষিক্ত হন। বাংলাদেশ টেলিভিশনের তৎকালীন প্রযোজক আব্দুল্লাহ ইউসুফ ইমাম তার মঞ্চ অভিনয় দেখে আকৃষ্ট হন। ইমাম প্রযোজিত ‘প্রথম অঙ্গীকার’ নাটকের মাধ্যমে সাদেক টেলিভিশনে অভিনয় শুরু করেন। টেলিভিশনে ঝুমকা, পূর্ব রাত্রি পূর্বদিন, সোজন বাদিয়ার ঘাট, নকশী কাঁথার মাঠ, জোনাকী জ্বলে, গ্রন্থিক গণ কহে-এর মত জনপ্রিয় নাটকসহ এক হাজারের বেশি নাটকে অভিনয় করেছেন। টেলিভিশনে নাটকের পাশাপাশি বিজ্ঞাপনেও অভিনয় করেছেন।

 চলচ্চিত্র (১৯৮৫ - ২০২০) 
১৯৮৫ সালে রামের সুমতি চলচ্চিত্রে অভিনয়ের মাধ্যমে বড় পর্দায় অভিষিক্ত হন। তিনি উল্লেখযোগ্য সংখ্যক চলচ্চিত্রে অভিনয় করেছন। তার অভিনীত প্রথম দিকের চলচ্চিত্রে তিনি নায়কের ভূমিকায় অভিনয়ে করেন। সুখের সন্ধানে চলচ্চিত্র দিয়ে খল চরিত্রে অভিনয় শুরু করেন। এরপর থেকে খল চরিত্রে অভিনয়ের জন্য অধিক জনপ্রিয় হয়ে ওঠেন। পরিচালক এহতেশাম-এর চাঁদনী চলচ্চিত্রে খল চরিত্রে অভিনয়ের জন্য তিনি খ্যাতি অর্জন করেন। তার মঞ্চনাম 'সাদেক বাচ্চু' এহতেশামের দেয়া। চাঁদনী চলচ্চিত্রে অভিনয়ের সময় এহতেশাম তাকে এই নাম দেন। এরপর থেকে তিনি তার মঞ্চনামে চলচ্চিত্র জগতে পরিচিতি পান। অভিনয় জীবনের সর্বোচ্চ অর্জন হিসেবে ২০১৮ সালে একটি সিনেমার গল্প চলচ্চিত্রে খলচরিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন।

 ব্যক্তিগত জীবন ও মৃত্যু 
সাদেক বাচ্চু শাহনাজ জাহানের সাথে বিবাহ বন্ধনে আবদ্ধ ছিলেন। তিনি দুই কন্যা ও এক পুত্র সন্তানের জনক।

বাচ্চু কোভিড-১৯ এ আক্রান্ত হয়ে ২০২০ সালের ১৪ সেপ্টেম্বর ঢাকার মহাখালীতে ইউনিভার্সেল মেডিকেল কলেজ হাসপাতালে মৃত্যুবরণ করেন।

 চলচ্চিত্রের তালিকা 

বছরশিরোনামচরিত্রপরিচালকটীকা১৯৮৫রামের সুমতিনরেশশহিদুল আমিনপ্রথম চলচ্চিত্র১৯৯৪সুজন সখিলোকমানশাহ আলম কিরণডিসকো ড্যান্সারমনতাজুর রহমান আকবর১৯৯৬প্রিয়জনআরিফ শিকদাররানা নাসের১৯৯৭আনন্দ অশ্রুশিবলি সাদিক১৯৯৯লাল বাদশামালেক আফসারীকে আমার বাবামনতাজুর রহমান আকবরমরণ কামড়মালেক আফসারী২০০১বন্ধু যখন শত্রুইমরানআজিজুর রহমান২০০৬এ দেশ কারওয়াজেদ আলী বাবলুরণাঙ্গনএফ আই মানিককোটি টাকার কাবিনএফ আই মানিক২০০৭আমার প্রাণের স্বামীছনিয়ার মামাপি এ কাজলময়দানপল্লী মালেকজমজশাহীন-সুমনজানোয়াররাশেদ আলম রানা১০ নম্বর মহাবিপদ সংকেতরাশেদ আলম রানাশান্ত কেন অশান্তকমল সরকার২০০৮প্রিয়া আমার প্রিয়াপুলিশবদিউল আলম খোকনবধূবরণনজরুল ইসলাম খানহৃদয় আমার নামমনোয়ার খোকনপিতা মাতার আমানতএফ আই মানিককোটি টাকার ফকিররাজ্জাকবিয়ের পস্তাবএফ আই মানিকভয়ংকর হামলামোস্তাফিজুর রহমান বাবু২০০৯চিরদিন আমি তোমারএফ আই মানিকআইনের হাতে গ্রেফতাররাশেদ আলম রানামায়ের হাতে বেহেস্তের চাবিএফ আই মানিকমন বসে না পড়ার টেবিলেআব্দুল মান্নানবন্ধু মায়া লাগাইছেআবু সুফিয়ান২০১০এক জবানএফ আই মানিকআমার স্বপ্ন আমার সংসারএফ আই মানিকমায়ের চোখমনতাজুর রহমান আকবরবড়লোকের দশ দিন গরীবের এক দিনকাজী হায়াৎঅরুণ শান্তিআনোয়ার সিরাজী২০১১বন্ধু তুমি আমারনজরুল ইসলামআদরের জামাইআসলাম চৌধুরীশাহাদাত হোসেন লিটনগরীবের মন অনেক বড়মোহাম্মদ আসলামএকবার বলো ভালবাসিবদিউল আলম খোকনবন্ধু তুমি শত্রু তুমিরয়েল বাবু২০১২বুক ফাটে তো মুখ ফুটে নাআমজাদ খানবদিউল আলম খোকনজিদ্দি মামাজাফরশাহাদাত হোসেন লিটনদুর্ধর্ষ প্রেমিকএম বি মানিক২০১৩জজ ব্যারিস্টার পুলিশ কমিশনারএফ আই মানিকঢাকা টু বোম্বেতাজুলউত্তম আকাশজোর করে ভালোবাসা হয় নাআসলামশাহাদাত হোসেন লিটনজীবন নদীর তীরেমনির হোসেন মিঠুতোমার মাঝে আমিশফিকুল ইসলাম সোহেলভালোবাসা জিন্দাবাদদেবাশীষ বিশ্বাস২০১৪লোভে পাপ পাপে মৃত্যুসোহানুর রহমান সোহানস্বপ্ন যে তুইমনিরুল ইসলাম সোহেল২০১৫রাজাবাবু - দ্য পাওয়ারআসলাম সওদাগরবদিউল আলম খোকনমহুয়া সুন্দরীরওশন আরা নীপাদুই পৃথিবীএফ আই মানিকভালোবাসা সীমাহীনশাহ আলম মকুললাভার নাম্বার ওয়ানফারুক ওমরকমিশনারআনোয়ার সিরাজীলাভ ম্যারেজশাহীন-সুমনআরো ভালোবাসবো তোমায়নোলকের বাবাএস এ হক অলিকব্ল্যাক মানিসাফি উদ্দিন সাফি২০১৬ভালোবাসাপুরএখলাস আবেদীনবুলেট বাবুমঈন বিশ্বাসপূর্ণদৈর্ঘ্য প্রেম কাহিনী ২মাহবুব আহমেদ, আসাদের বাবাসাফি উদ্দিন সাফিরাজা ৪২০রাণীর বাবাউত্তম আকাশমাটির পরীসায়মন তারিকবসগিরিশামীম আহমেদ রনিমিয়া বিবি রাজিশাহীনএক পৃথিবী প্রেমএস এ হক অলিক২০১৭ভালোবাসা ১৬ আনামনির হোসেন মিঠুধ্যাততেরিকিসালমানের বাবাশামীম আহমেদ রনিমার ছক্কামঈন বিশ্বাসমিসড কলসাফি উদ্দিন সাফিআপন মানুষশাহ আলম মন্ডলরাজনীতিচাঁদ সরদারবুলবুল বিশ্বাসরংবাজচাচ্চুআব্দুল মান্নান গাজীপুরি - শামীম আহমেদ রনিঅহংকারশাহাদাত হোসেন লিটনচল পালাইদেবাশীষ বিশ্বাসশূন্যবন্ধন বিশ্বাস২০১৮পাষাণসৈকত নাসিরক্যাপ্টেন খানজামালওয়াজেদ আলী সুমনচিটাগাইঙ্গা পোয়া নোয়াখাইল্লা মাইয়াআকবরউত্তম আকাশপ্রেমের কেন ফাঁসিআবু সুফিয়ানএকটি সিনেমার গল্পআলমগীরপলকে পলকে তোমাকে চাইএস এম শাহনেওয়াজ শানুআমি নেতা হবোউত্তম আকাশমনে রেখোলাকীর বাবাওয়াজেদ আলী সুমন২০১৯আই অ্যাম রাজরাজের বাবাএম আজাদইন্দুবালাজিতেশ মজুমদার, বাবলার বাবাজয়নাল আবেদিন জয় সরকারপদ্মার প্রেমপদ্মার বাবাহারুন-উজ-জামানডনগিরিশাহ আলম মন্ডলপ্রেম চোরউত্তম আকাশবেপরোয়ারাজা চন্দ২০২০শাহেনশাহশামীম আহমেদ রনিবীরকাজী হায়াৎ২০২২বিদ্রোহীশাহীন-সুমনশ্বশুরবাড়ি জিন্দাবাদ ২দেবাশীষ বিশ্বাস২০২৪ময়নার শেষ কথাবাবু সিদ্দিকী

 স্বীকৃতি, পুরস্কার ও সম্মাননা 
বছরপুরস্কারবিভাগমনোনীত কর্মফলাফলসূত্র২০১৫বাচসাস পুরস্কারশ্রেষ্ঠ পার্শ্ব অভিনেতালাভ ম্যারেজ২০১৮জাতীয় চলচ্চিত্র পুরস্কারশ্রেষ্ঠ খলচরিত্রে অভিনয়একটি সিনেমার গল্প

তথ্যসূত্র

 বহিঃসংযোগ 




বিষয়শ্রেণী:১৯৫৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:চাঁদপুর জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাচসাস পুরস্কার বিজয়ী